Lete W

thumb
Li lete W (lete wé) u doblu, c' est l'  23inme lete di l’ alfabet latén et c' est l' prumire des dmeyès voyales.

E walon, ele riprezinte todi li son wé.

 Pôzucion del lete W dins l' mot 
Ele pout vni:
 a l' tiesse do mot: walon, waire, wesse, wice, wårder
 å mitan do mot:
 al tiesse del sillabe; ewaeré; saiwer; awè
 dirî ene ôte cossoune:
 trokes cw et mw/pw: cweri, cwareme, scwere; mwin, pwin, fwin, mwais, mwaisse, pwin, pwaire
 francijhas: swerêye, cwåker, espwer, Ourougway.
 al fén del sillabe: crawieus, aiwiasse, cawter, assawter
 al fén do mot:
 avou èn halcrosse E padrî; aiwe, pawe, åwe
 tot å coron: hôw

 Uzaedje a pårt e sistinme Feller 
E sistinme Feller, li lete W sieve eto po scrire:
 les disfondowes lijdwesses, namurwesses et bassårdinwesses des betchfessî scrijha oi: bwârd, mwârt, wèster, fwêrt.
 les disfondowes carolos, namurwesses et bassårdinwesses do betchfessî scrijha oe: twèt, nwêr, pwêre, såclwè, trwâs, bwâre, pwârèt.

Dins des ôtes lingaedjes 
E neyerlandès ey e-n inglès, ele riprezinte ossu l' son wé.

E francès ey e-n almand, ele riprezinte li son vé.

Categoreye:Sons et letes do walon
Categoreye:Alfabet latén